पंचायती अखाड़ा नया उदासीन में प्रतिमाओं की प्राण-प्रतिष्ठा आज
उज्जैन | बड़नगर रोड़ पर हनुमानगढ़ी के पास स्थित पंचायती अखाड़ा नया उदासीन निर्वाण में बाबा बालयती उदासीनाचार्य जगद्गुरु श्रीचंद्रदेव व खेड़ापति हनुमान की नई मूर्ति का प्राण-प्रतिष्ठा महोत्सव आयोजित किया जा रहा है।
उदासीन तीर्थ पुरोहित पं. रमाकांत जोशी के आचार्यत्व में मुख्य यजमान पंच के मुखिया महंत भगतराम महाराज, अध्यक्ष महंत धुनीदास, जनरल सेक्रेटरी महंत जगतार मुनि, सचिव महंत त्रिवेणीदास, जगद्गुरू स्वामी हंसदेवाचार्य, महामंडलेश्वर स्वामी गोपालदास, महामंडलेश्वर स्वामी प्रकाशानंद आदि ने हवन-पूजन कर चंद्रदेवजी व खेड़ापति हनुमान की प्रतिमा को महास्नान कराया। शुक्रवार सुबह 10 बजे मूर्तियों की प्राण प्रतिष्ठा होगी। 11 बजे से संत सम्मेलन का होगा। इसमें देशभर से आए संत अपने विचार रखेंगे।
hin_Deva hin_Deva hin_Deva